Lakaria ubel

Lakaria ubela (Laccaria amethystina) Hydnangiaceae familiako onddo espezie bat da.

Oina bota egin behar da eta kapela bakarrik prestatu. Kalitate txikikoa denez beste perretxiko batzuekin  nahastu behar da edo hornigai gisa erabili.

Deskribapena 
Kapela: 2 eta 4 cm arteko diametrokoa, apur bat higrofanoa, ganbila, laua, ondoren gingilduna eta hondoratua, ertz irregularrekin, kolorea bioleta garbia da, baina denbora lehorrean eta zahartzean koloregabetu egiten da.

Orriak: Itsatsita edo pixka bat dekurrenteak, lodiak, zabal, irregularrak eta sabeldunak. Kapelaren antzeko kolorea dute, baina zurixka eta irintsua, esporen koloreagatik.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Haritsua, lerdena, zaila, kapelaren kolore berekoa, mizelio urdin morearekin oinarrian.

Haragia: Haritsua, mehea, kapelaren kolore berekoa, usain eta zapore gutxikoa.

Jangarritasuna 
Jateko ona, oina izan ezik, larrukara da, baina ez da oso mamitsua.

Nahasketa arriskua 
Antzeko beste espezie batzuekin, hala nola: Laccaria laccata, Laccaria bicolor eta Laccaria proxima. kapela ezkatatsu hori-laranja kolorekoa duenarekin, eta Laccaria tortilis delakoa, 0,5 eta 2,5 cm bitarteko kapela duen perretxiko txikiak ere badu antza.

Sasoia eta lekua 
Udan eta udazkenean, nahiko ohikoa koniferoen eta hostogalkorren basoetan.

Banaketa eremua 
Europa, Asia, Ipar Amerikako ekialdea, Erdialdeko eta Hegoaldeko Amerika, Afrika, Australia, Zeelanda Berria.

Erreferentzia

Kanpo estekak 

Lakaria‎
Onddo jangarriak